 Sayyidku sidii uu ugu diriray Xaaji Cali Faahiye Geeddi markii gumeystihii Talyaanigu qabtay ayaa la rabey inuu beelihii kalena si leeg ugu diriro, khasabna ma ahayn in xoog lagu muquuniyo ama col lagu bixiyo ee dadkoodii Xarunta joogay ayaa wacdi iyo waano loogu diri lahaa si ay Daraawiish ugu soo biiraan, markay yimaaddaanna cadaalad iyo maamuus iyo tixgelin ayaa lagu dhaqi lahaa waxaana la dareensiin lahaa in halgankani uu yahay halgankoodii oo laga rabo inay difaacaan diintoodii, dadkoodii iyo dalkoodiiba. 